**Študentská súťaž o najlepšiu esej pre študentov stredných škôl**

Rok 2016 bude v znamení predsedníctva SR v Rade EÚ. Pôjde o historicky zlomový bod v ére samostatnosti našej republiky.Táto historická udalosť predstavuje jedinečný projekt pre celú spoločnosť, vrátane mladých ľudí. Aj napriek tomu, že v súčasnosti sa len formulujú prvé a dominantné priority predsedníctva SR v Rade EÚ, je pre nás dôležité, aby sa tieto myšlienky a témy naďalej prehlbovali aj v rámci slovenskej spoločnosti.

Katedra politológie a európskych štúdií Fakulty sociálnych vied Univerzity sv. Cyrila a Metoda v Trnave sa pri príležitosti predsedníctva SR v Rade EÚ rozhodla usporiadať súťaž o najlepšiu študentskú esej na vybrané témy:

* *„Budúcnosť mladých v EÚ“*
* „*Migračná kríza: Koniec EÚ?“*
* *„Pozitíva a negatíva členstva v EÚ“*

Záštitou nad touto súťažou prevzal predseda Výboru NR SR pre európske záležitosti.

Najlepších 10 esejí, vybraných odbornou porotou, bude odmenených nielen vecnými darmi, ale taktiež im bude v prípade záujmu ponúknuté prijatie na štúdium na Katedre politológie a európskych štúdií, prípadne na iných študijných programoch Fakulty sociálnych vied UCM v Trnave. Najlepšie 3 eseje budú publikované v rámci populárno-náučných časopisov.

**HARMONOGRAM SÚŤAŽE:**

* Termín odovzdania eseje: 10.02.2016
* Vyhodnotenie: 22.02.2016
* Slávnostné vyhlásenie víťazných eseji: 07.03.2016

**PODMIENKY:**

* Účastník musí byť študentom predmaturitného alebo maturitného ročníka
* Esej na vybranú tému musí mať rozsah minimálne 1200 a maximálne 1600 slov
* Odovzdanie musí byť v danom termíne na e-mailovú adresu: eseje.kpes@gmail.com
* Odovzdaný dokument musí byť v elektronickej podobe v textovom súbore DOCX/Word

**KONTAKTY PRE PRÍPADNÉ OTÁZKY:**

e-mail: viera.zuborova@ucm.sk, pavol.juhas@ucm.sk

Tel.: +421 33 5565 547